Source: http://www.legex.ro/Regulament-8-2016-149408.aspx
Timestamp: 2020-04-01 13:18:17+00:00
Document Index: 37116525

Matched Legal Cases: ['Articolul 27', 'Articolul 27', 'Articolul 28', 'Articolul 28', 'Articolul 29', 'Articolul 29']

Regulament 8/2016 | Legislatie gratuita
Regulament 8 2016 modifica Regulament 6 2002
Regulament Nr.8 din 07.10.2016
ACT PUBLICAT ÎN MONITORUL OFICIAL NR. 807 din 13 octombrie 2016
Având în vedere dispoziţiile art. 2 alin. (2) lit. a) şi art. 8 din Legea nr. 312/2004 privind Statutul Băncii Naţionale a României,în temeiul art. 48 din Legea nr. 312/2004 privind Statutul Băncii Naţionale a României,Banca Naţională a României emite prezentul regulament. Articolul IRegulamentul Băncii Naţionale a României nr. 6/2002 privind regimul rezervelor minime obligatorii, publicat în Monitorul Oficial al României, Partea I, nr. 566 din 1 august 2002, cu modificările şi completările ulterioare, se modifică după cum urmează: 1. Preambulul regulamentului se modifică şi va avea următorul cuprins: Având în vedere dispoziţiile art. 2 alin. (2) lit. a) şi ale art. 8 din Legea nr. 312/2004 privind Statutul Băncii Naţionale a României,în temeiul art. 48 din Legea nr. 312/2004 privind Statutul Băncii Naţionale a României, Banca Naţională a Românei emite prezentul regulament. 2. În tot cuprinsul regulamentului , cu excepţia denumirii Băncii Naţionale a României, termenul „bancă" se înlocuieşte cu sintagma „instituţie de credit". 3. Articolul 27 se modifică şi va avea următorul cuprins: Articolul 27(1) Neraportarea repetată sau raportarea eronată a bazei de calcul şi a datelor necesare pentru calcularea ratei medii a dobânzilor la vedere constituie o încălcare a prezentului regulament.(2) Modificarea unor operaţiuni contabile şi/sau a unor raportări statistice, în scopul vădit de a diminua nivelul prevăzut al rezervelor minime obligatorii, dacă faptele nu sunt săvârşite în astfel de condiţii încât să constituie, potrivi legii penale, infracţiuni, constituie o încălcare a prezentului regulament.(3) Faptele prevăzute la alin. (1) şi (2) se sancţionează în conformitate cu prevederile art. 57 din Legea nr. 312/2004 privind Statutul Băncii Naţionale a României. 4. Articolul 28 se modifică şi va avea următorul cuprins: Articolul 28(1) În situaţia în care o instituţie de credit înregistrează deficit de rezerve în două perioade de aplicare consecutive, aceasta poate fi supusă unei verificări, prin inspecţie la sediul instituţiei de credit, din partea Băncii Naţionale a României.(2) În situaţia în care o instituţie de credit înregistrează deficite de rezerve mai mult de două ori în decursul ultimelor 12 luni, Banca Naţională a României poate aplica sancţiunile prevăzute la art. 57 din Legea nr. 312/2004 privind Statutul Băncii Naţionale a României. 5. Articolul 29 se modifică şi va avea următorul cuprins: Articolul 29Consiliul de administraţie al Băncii Naţionale a României poate aproba un regim distinct al rezervelor minime obligatorii, pentru o perioadă determinată, inclusiv prin exceptarea de la aplicarea dobânzii penalizatoare sau prin exceptări de la includerea în baza de calcul a unor obligaţii ale instituţiei de credit, suplimentar celor prevăzute la art. 3 alin. (2) din prezentul regulament, pentru instituţiile de credit ce fac obiectul aplicării măsurilor de prevenire a crizelor sau a celor de gestionare a crizelor, precum şi pentru orice alte situaţii excepţionale care justifică, de la caz la caz, o asemenea măsură adoptată din consideraţii obiective, în care scopul regimului rezervelor minime obligatorii nu ar mai fi îndeplinit. Articolul II Prezentul regulament se publică în Monitorul Oficial al României, Partea I, şi intră în vigoare începând cu perioada de aplicare 24 octombrie-23 noiembrie 2016. p. Preşedintele Consiliului de administraţie al Băncii Naţionale a României, Florin Georgescu
COMENTARII la Regulament 8/2016
Momentan nu exista niciun comentariu la Regulament 8 din 2016
Alte acte pe aceeaşi temă cu Regulament 8/2016
Regulament 6 2002